ວັນທີ 7 ມັງກອນ, ສະມາຄົມຫວຽດນາມ ໄທແຂວງດົ່ງນາຍໄດ້ຈັດຕັ້ງກອງປະຊຸມໃຫຍ່ຄັ້ງທີ II, ອາຍຸການ 2020 – 2025 ໂດຍມີການເຂົ້າຮ່ວມຂອງຜູ້ແທນຢ່າງເປັນທາງການ ກ່ວາ 150 ທ່ານ.
ເຂົ້າຮ່ວມກອງປະຊຸມທີ່ທ່ານ Apirat Sugondhabhirom ຫົວໜ້າກົງສູນໃຫຍ່ ລາຊະອານາຈັກໄທປະຈຳໂຮ່ຈີມິນ, ທ່ານ ຫງວຽນວຽດລວານ ເລຂາທິການສູນກາງສະມາຄົມມິດຕະພາບ ຫວຽດນາມ - ໄທ, ທ່ານນາງ ເຈິ່ນທິທູທຸ໊ຍ ຫົວໜ້າຫ້ອງວ່າການສະຫະສະມາຄົມບັນດາອົງການມິດຕະພາບຫວຽດນາມປະຈຳພາກໃຕ້ຫວຽດນາມ…
ສ່ວນຝ່າຍການນຳແຂວງດົ່ງນາຍມີທ່ານ ທ໊າຍບ໋າວ - ຮອງປະທານຄະນະກຳມະການປະຊາຊົນແຂວງ, ທ່ານ ຟ້າມເຕິ໊ນລິງ, ຮອງຫົວໜ້າຄະນະໂຄສະນາສຶກສາອົງຄະນະພັກແຂວງ, ທ່ານນາງ ບຸຍບິກທຸ໊ຍ ຮອງຫົວໜ້າຄະນະຂົນຂວາຍປະຊາຊົນອົງຄະນະພັກແຂວງ, ທ່ານ ຫງວຽນແທັງຈິ໊ ປະທານສະຫະສະມາຄົມບັນດາອົງການມິດຕະພາບແຂວງ...
ຕາມບົດລາຍງານສະຫຼຸບການເຄື່ອນໄຫວອາຍຸການ 2015 – 2020, ໃນ 5 ປີທີ່ຜ່ານມາ, ສະມາຄົມມິດຕະພາບ ຫວຽດນາມ ໄທ ແຂວງດົ່ງນາຍໄດ້ກາຍເປັນບ່ອນເຊື່ອມຕໍ່ສະມາຊິກ 150 ຄົນ. ໃນນັ້ນມີສະມາຊິກຫຼາຍຄົນແມ່ນຊາວຫວຽດນາມອາໄສຢູ່ໄທກັບຄືນປະເທດຕາມຄຳຮຽກຮ້ອງຂອງປະທານໂຮ່ຈີມິນ.
ນອກຈາກໜ້າທີ່ເປັນຂົວເຊື່ອມຕໍ່ລະຫວ່າງບັນດາຜູ້ທີ່ມີການພົວພັນກັບປະເທດໄທໃນບໍລິເວນແຂວງເທົ່ານັ້ນ, ສະມາຄົມມິດຕະພາບຫວຽດນາມ - ໄທ ແຂວງດົ່ງນາຍຍັງປະຕິບັດບົດບາດຊຸກຍູ້ການພົວພັນປະຊາຊົນແຂວງດົ່ງນາຍກັບປະຊາຊົນໄທ.
ລະອຽດແມ່ນ, ໃນບັນດາໂອກາດງານບຸນ, ເຫດການສຳຄັນຂອງຫວຽດນາມ ແລະ ໄທ, ສະມາຄົມມິດຕະພາບ ຫວຽດນາມ - ໄທແຂວງດົ່ງນາຍລ້ວນແຕ່ເປັນເຈົ້າການປະຕິບັດບັນດາການເຄື່ອນໄຫວພົວພັນແລກປ່ຽນ, ການທູດປະຊາຊົນລວມມີ, ການສະເຫຼີມສະຫຼອງ ວັນຊາດ ສາທາລະນະລັດ ສັງຄົມນິຍົງຫວຽດນາມ (2 ກັນຍາ), ວັນຊາດ ລາຊະອານາຈັກໄທ (5 ທັນວາ), ສະເຫຼີມສະຫຼອງ ວັນສ້າງຕັ້ງການພົວພັນທາງການທູດລະຫວ່າງ ຫວຽດນາມ - ໄທ (6 ສິງຫາ),ວັນບຸນວັດທະນະທຳ ລອຍກະທົງ, ບຸນປີໃໝ່ໄທ… ສະມາຄົມລ້ວນແຕ່ຈັດຕັ້ງບັນດາເຫດການເພື່ອອວຍພອນການມີໜ້າຂອງສະມາຄົມ, ການນຳແຂວງ, ຜູ້ຕາງໜ້າລາຊະອານາຈັກໄທ ປະຈຳ ໂຮ່ຈີມິນ, ພ້ອມກັບຜູ້ຕາງໜ້າສະມາຄົມມິດຕະພາບ ຫວຽດນາມ - ໄທບັນດາທ້ອງຖິ່ນ, ວິສາຫະກິດໄທບາງແຫ່ງໃນບໍລິເວນແຂວງດົ່ງນາຍ, ນະຄອນໂຮ່ຈີມິນ.
ນອກຈາກນັ້ນ, ສະມາຄົມມິດຕະພາບ ຫວຽດນາມ - ໄທແຂວງດົ່ງນາຍຍັງແມ່ນຂົວເຊື່ອມຕໍ່ຊາວດົ່ງນາຍທີ່ພວມອາໄສຢູ່ໄທ ກັບຊາວຫວຽດນາມ ແລະ ແມ່ນບ່ອນເພື່ອສະມາຊິກແລກປ່ຽນ, ຮ່ຳຮຽນບົດຮຽນ, ລະດົມກຳລັງໃຈເຊິ່ງກັນແລະກັນເພື່ອພັດທະນາເສດຖະກິດ.
ກອງປະຊຸມໄດ້ດຳເນີນການເລືອກຕັ້ງຄະນະບໍລິຫານສະມາຄົມມິດຕະພາບ ຫວຽດນາມ - ໄທແຂວງດົ່ງນາຍອາຍຸການ2020 - 2025, ທ່ານ ຫງວຽນວັນທັ໊ງສືບຕໍ່ໄດ້ຮັບການເລືອກຕັ້ງເປັນກະທານສະມາຄົມມິດຕະພາບ ຫວຽດນາມ - ໄທແຂວງດົ່ງນາຍ.
ບຸນຄົງ